text: Påske-halløj i skolekøkkenet
  03 april 2012 kl. 15.43
  16 børn i alderen 10 til 13 år bruger ganske frivilligt de tre fridage op til påske på at lave mad i skolekøkkenet på Hammelev skole.
  Der skal laves påskemad og dertil har Danæg sponsoreret 480 æg, så der bliver masser af påskemad. Børnene vil også blive præsenteret for gamle påskelege som at pigge æg og kaste æg.
  DiætistTeamet står for Kok Amok-skolen på Hammelev skole ved Vojens.
  